РЕШЕНИЕ № 573/2014/ЕС НА ЕВРОПЕЙСКИЯ ПАРЛАМЕНТ И НА СЪВЕТА
от 15 май 2014 година
за укрепване на сътрудничеството между публичните служби по заетостта (ПСЗ)
(текст от значение за ЕИП)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за функционирането на Европейския съюз, и по-специално член 149 от него,
като взеха предвид предложението на Европейската комисия,
след предаване на проекта на законодателния акт на националните парламенти,
като взеха предвид становището на Европейския икономически и социален комитет (1),
като взеха предвид становището на Комитета на регионите,
в съответствие с обикновената законодателна процедура (2),
като имат предвид, че:
(1)
В заключенията си от 17 юни 2010 г. Европейският съвет прие Стратегията за работни места и интелигентен, устойчив и приобщаващ растеж „Европа 2020“ (наричана по-долу „Европа 2020“). Европейският съвет призова за мобилизиране на всички инструменти и политики на Съюза в подкрепа на постигането на общите цели и прикани държавите членки да предприемат засилени координирани действия. Публичните служби по заетостта (ПСЗ) изпълняват основни функции, като допринасят за постигане на посоченото във водещата цел на „Европа 2020“ равнище на заетост от 75 % за жените и мъжете на възраст между 20 и 64 години до 2020 г., по-специално чрез намаляване на младежката безработица.
(2)
Член 45 от Договора за функционирането на Европейския съюз (наричан по-долу „Договорът“) установява свободата на движение на работници в рамките на Съюза, а в член 46 от него се определят мерките, които трябва да се предприемат за осигуряването на тази свобода, по-специално посредством установяване на тясно сътрудничество между публичните служби по заетостта. Освен общите аспекти на географската мобилност, мрежата на ПСЗ, създадена съгласно настоящото решение (наричана по-долу „Мрежата“), следва да обхваща и широк набор от цели и инициативи под формата на насърчителни мерки, предназначени да подобрят сътрудничеството между държавите членки в областта на заетостта.
(3)
Настоящото решение следва да има за цел насърчаване на сътрудничеството между държавите членки в областите, за които отговорят ПСЗ. С него се придава официален характер и се засилва неофициалното сътрудничество между ПСЗ посредством съществуващата Европейска мрежа на ръководителите на ПСЗ, в която са се съгласили да участват всички държави членки. Пълната потенциална стойност на Мрежата се изразява в постоянното участие на всички държави членки. За това участие следва да бъде уведомен секретариатът на Мрежата.
(4)
В съответствие с член 148, параграф 4 от Договора с Решение 2010/707/ЕС (3) Съветът прие насоки за политиките за заетост на държавите членки, които продължиха да се прилагат през периода 2011-2013 г. Тези интегрирани насоки служат за ориентир на държавите членки при разработването на техните национални програми за реформи и при изпълнението на реформи. Интегрираните насоки са в основата на конкретните препоръки за всяка държава, които Съветът отправя до държавите членки съгласно посочения член. През последните години тези препоръки включваха конкретни препоръки относно функционирането и капацитета на ПСЗ и относно ефективността на политиките за активизиране на пазара на труда в държавите членки.
(5)
Би било полезно конкретните препоръки за всяка държава да бъдат допълнително подкрепени от надеждна, основана на доказателства последваща информация за успешното изпълнение на политиките и сътрудничество между ПСЗ на държавите членки. За тази цел Мрежата следва да провежда конкретни инициативи, като например въвеждането на общи, основани на доказателства системи за сравнителен анализ, свързани с това дейности за взаимно обучение, взаимопомощ между членовете на Мрежата и изпълнението на стратегически действия за модернизиране на ПСЗ. Конкретните знания, натрупани в рамките на Мрежата и от отделните ѝ членове, следва да се използват и за предоставяне на данни за развитието на политиките в областта на заетостта, при поискване от страна на Европейския парламент, Съвета, Комисията или Комитета по заетостта.
(6)
По-задълбоченото и по-целенасочено сътрудничество между ПСЗ следва да доведе до по-добро споделяне на най-добри практики. Мрежата следва да свърже констатациите, основани на сравнителния анализ, и дейностите за взаимно обучение по начин, позволяващ разработването на систематичен, динамичен и интегриран процес на възприемане на добрия опит.
(7)
Мрежата следва да работи в тясно сътрудничество с Комитета по заетостта съгласно член 150 от Договора и следва да допринася за работата на Комитета по заетостта, като предоставя фактически доказателства и доклади за политиките, прилагани от ПСЗ. Резултатите от работата на Мрежата, предназначени за Европейския парламент следва да се предоставят чрез секретариата, а за Съвета - чрез Комитета по заетостта, без никакви промени и когато е целесъобразно - придружени от коментари. По-специално, съчетанието на знанията в рамките на Мрежата относно аспектите на изпълнението на политиките за заетост и анализите чрез съпоставка на ПСЗ могат да бъдат полезни за лицата, които вземат решения за политиките, както на равнището на Съюза, така и на национално равнище при оценката и разработването на политиките за заетост.
(8)
В областите на отговорност на ПСЗ Мрежата следва да допринася за изпълнението на политическите инициативи в областта на заетостта, като например на препоръката на Съвета от 22 април 2013 г. за създаване на гаранция за младежта (4). Мрежата следва да оказва подкрепа и за инициативи, насочени към по-добро съответствие между търсенето и предлагането на умения, достойна и постоянна работа, засилена доброволна мобилност на работната ръка и улесняване на прехода от образованието и обучението към заетостта, включително чрез подкрепа за дейностите по осигуряване на професионално ориентиране и повишената прозрачност на уменията и квалификациите. Дейностите на Мрежата следва да включват също така анализ и оценка на политиките за активизиране на пазара на труда, включително на насочените към уязвимите социални групи и социалното изключване.
(9)
Мрежата следва да задълбочи сътрудничеството между членовете си, да разработи съвместни инициативи, насочени към обмена на информация и най-добри практики във всички области на дейност на ПСЗ, да извършва анализи чрез съпоставка и да дава консултации, както и да насърчава новаторските подходи при предоставянето на услуги в областта на заетостта. Създаването на Мрежата ще даде възможност да се извърши всеобхватно, основано на доказателства и ориентирано към ефективността сравнение на всички ПСЗ, което ще доведе до установяване на най-добрите практики в областите, в които ПСЗ предоставят услуги. Тези резултати следва да допринесат за подобряването на разработването и предоставянето на услуги в областта на заетостта в рамките на конкретните отговорности на ПСЗ. Инициативите на Мрежата следва да подобрят ефективността на ПСЗ и да дадат възможност за по-ефективно изразходване на публичните средства. Мрежата следва също така да си сътрудничи с други доставчици на услуги в областта на заетостта.
(10)
Мрежата следва да определи в своята годишна работна програма техническите подробности за сравнителния анализ на ПСЗ и свързания с това процес на взаимно обучение, и по-специално методиката за възприемане на добрия опит, на основата на показателите за сравнителен анализ, съдържащи се в приложението към настоящото решение, за оценка на резултатите от работата на ПСЗ, контекстуалните променливи, изискванията за предоставяне на данни, както и инструментите за учене от интегрираната програма за взаимно обучение. Областите на сравнителен анализ следва да бъдат определени в настоящото решение. Държавите членки запазват компетентността по вземане на решение дали да се включат на доброволна основа в допълнителни дейности за възприемане на добрия опит в други области.
(11)
На Комисията следва да бъде делегирано правомощието да приема актове в съответствие с член 290 от Договора с цел изменение на приложението относно показателите за сравнителен анализ. От особена важност е по време на подготвителната си работа Комисията да проведе подходящи консултации, включително на експертно равнище, и по-специално с експерти от ПСЗ. При подготвянето и съставянето на делегирани актове Комисията следва да осигури едновременното и своевременно предаване на съответните документи по подходящ начин на Европейския парламент и на Съвета.
(12)
Поради многообразието от модели, задачи и форми на предоставяне на услуги от страна на ПСЗ всяка държава членка трябва да определи измежду членовете на висшето ръководство на ПСЗ един член и един заместник-член на управителния съвет на Мрежата (наричан по-долу „управителният съвет“). Избраният член или заместник-член следва да представлява в управителния съвет останалите ПСЗ от своята държава членка, когато това е приложимо. Ако за някоя държава членка, по причини от конституционен характер, е невъзможно да посочи само една ПСЗ, следва да бъдат определени и другите съответни ПСЗ, като броят им се сведе до минимум и без да се променя правилото, че една държава членка има право на един глас в управителния съвет. Членовете на управителния съвет следва да полагат всички усилия да осигурят отразяване на мненията и опита на местните и регионалните органи в дейностите на Мрежата и да информират тези органи за посочените дейности. Членовете на управителния съвет следва да имат правомощия да вземат решения от името на техните ПСЗ. С цел да се гарантира участието на всички ПСЗ в работата на Мрежата дейностите следва да бъдат достъпни за участие на ПСЗ на всички равнища.
(13)
С цел осигуряване на повишено съответствие между общите задачи на ПСЗ и действителното положение на пазара на труда Мрежата следва да разполага с най-актуални данни за безработицата на ниво NUTS 3 от общата класификация на териториалните единици за статистически цели.
(14)
Мрежата следва да се основава на опита и да замени съществуващата неофициална консултативна група на Европейската мрежа на ръководителите на ПСЗ, която Комисията подкрепя от 1997 г. насам и чиито становища бяха взети предвид в настоящото решение. Ключовите области за действие, набелязани от тази консултативна група в документа ѝ, озаглавен „Стратегия на ПСЗ за 2020 г.“, следва да допринесат за модернизирането и укрепването на ПСЗ.
(15)
Мрежата следва да осигурява взаимопомощ в полза на своите членове и следва да им съдейства при предоставянето на взаимна подкрепа в процеса на модернизирането на организационните структури и предоставянето на услуги чрез развиване на сътрудничеството, по-специално обмена на знания, провеждането на учебни посещения и обмена на персонал.
(16)
Мрежата и нейните инициативи следва да бъдат финансирани от раздел PROGRESS/заетост на Програмата на Европейския съюз за заетост и социални иновации (EaSI), създадена с Регламент (ЕС) № 1296/2013 на Европейския парламент и на Съвета (5), в рамките на бюджетните кредити, определени от Европейския парламент и от Съвета.
(17)
Във връзка с проектите, разработвани от Мрежата или набелязани по време на дейностите за взаимно обучение и впоследствие приложени в отделните ПСЗ, държавите членки следва да имат достъп до финансиране от Европейския социален фонд (ЕСФ), Европейския фонд за регионално развитие (ЕФРР) и „Хоризонт 2020“ - рамковата програма на Съюза за научни изследвания и иновации (2014-2020 г.), създадена с Регламент (ЕС) № 1291/2013 на Европейския парламент и на Съвета (6).
(18)
Следва да се гарантира, че Мрежата допълва, без да заменя или дублира, действията, предприемани като част от Европейската стратегия по заетостта по смисъла на дял IX от Договора, и по-специално действията на Комитета по заетостта и неговите инструменти, например Рамката за съвместна оценка, както и Програмата за взаимно обучение. Освен това за постигането на полезни взаимодействия Комисията следва да осигури тясното сътрудничество между секретариата на Мрежата и секретариата на Комитета по заетостта.
(19)
Настоящото решение зачита основните права и съблюдава принципите, признати с Хартата на основните права на Европейския съюз (наричана по-долу „Хартата“). Решението има по-специално за цел да осигури пълно зачитане на правото на достъп до безплатни услуги за намиране на работа и да насърчава прилагането на член 29 от Хартата,
ПРИЕХА НАСТОЯЩОТО РЕШЕНИЕ:
Член 1
Създаване на Мрежата
Създава се Мрежа на публичните служби по заетостта (ПСЗ) на равнището на Съюза за периода от 17 юни 2014 г. до 31 декември 2020 г. (наричана по-долу „Мрежата“). Мрежата осъществява инициативите, предвидени в член 4.
Мрежата се състои от:
а)
ПСЗ, определени от държавите членки;
б)
Комисията.
Комитетът по заетостта има статут на наблюдател.
Държавите членки с автономни ПСЗ на местно и регионално равнище осигуряват подходящото представителство на тези ПСЗ в конкретните инициативи на Мрежата.
Член 2
Определение на понятието „възприемане на добрия опит“
За целите на настоящото решение и дейностите на Мрежата „възприемане на добрия опит“ означава процес на създаване на систематична и интегрирана връзка между сравнителния анализ и дейностите за взаимно обучение, който се състои от набелязване на добрите постижения чрез основани на показатели системи за сравнителен анализ, включващи събиране на данни, валидиране на данните, консолидиране и оценки на данните с подходяща методика и използване на констатациите за осъществяване на реални, основани на доказателства дейности за взаимно обучение, в това число модели на добри или на най-добри практики.
Член 3
Цели
Целта на настоящото решение е да се насърчи сътрудничеството между държавите членки в областта на заетостта посредством Мрежата в областите, за които ПСЗ отговарят, за да се допринесе за осъществяването на „Европа 2020“ и за изпълнението на съответните политики на Съюза, като по този начин се оказва подкрепа за:
а)
най-уязвимите социални групи с високи равнища на безработица, особено по-възрастните работници и младите хора, които не работят, не учат и не се обучават;
б)
достойна и постоянна работа;
в)
по-доброто функциониране на пазарите на труда в ЕС;
г)
откриване на случаи на недостиг на умения и предоставяне на информация за техния мащаб и място, както и постигане на по-добро съответствие между уменията на търсещите работа и нуждите на работодателите;
д)
по-добро интегриране на пазарите на труда;
е)
повишена доброволна географска и професионална мобилност на справедлива основа за посрещане на конкретните нужди на пазара на труда;
ж)
приобщаване на лицата, изключени от пазара на труда, като част от борбата със социалното изключване;
з)
анализ и оценка на инициативите за активизиране на пазара на труда и тяхното ефективно и ефикасно осъществяване.
Член 4
Инициативи на Мрежата
1. В областите, за които ПСЗ отговарят, Мрежата осъществява по-специално следните инициативи:
а)
развиване и осъществяване на основано на доказателства възприемане на добрия опит от ПСЗ в целия Съюз с цел сравняване посредством подходяща методика на резултатите от тяхната работа в следните области:
i)
принос за намаляване на безработицата във всички възрастови групи и в уязвимите групи;
ii)
принос за намаляване на продължителността на безработицата и за намаляване на незаетостта, така че да се намери решение на дългосрочната и структурната безработица, както и на социалното изключване;
iii)
попълване на незаетите работни места (включително чрез доброволна мобилност на работната ръка);
iv)
удовлетвореност на клиентите от услугите на ПСЗ.
б)
предоставяне на взаимопомощ както под формата на партньорски, така и под формата на групови дейности, чрез сътрудничество, обмен на информация, опит и персонал между членовете на Мрежата, включително - при поискване от съответната държава членка или от съответната ПСЗ - оказване на подкрепа за изпълнението на свързаните с ПСЗ конкретни препоръки за всяка държава, отправени от Съвета;
в)
принос за модернизирането и укрепването на ПСЗ в ключови области в съответствие с целите по заетостта и социалните цели на „Европа - 2020“;
г)
изготвяне на доклади по искане на Европейския парламент, Съвета или Комисията или по собствена инициатива;
д)
принос за осъществяването на съответните инициативи по линия на политиките;
е)
приемане и изпълнение на годишната ѝ работна програма, в която са изложени работните ѝ методи, очакваните резултати и подробностите във връзка с осъществяването на възприемането на добрия опит;
ж)
насърчаване и споделяне на най-добрите практики за определяне на младите хора, които не работят, не учат и не се обучават, и за развитие на инициативи за гарантиране на придобиването на необходимите умения от тези млади хора, за да навлязат и останат на пазара на труда.
Във връзка с инициативата по първа алинея, буква а) при сравнителния анализ се използват определените в приложението показатели. Мрежата взема също така активно участие в осъществяването на тези дейности чрез споделяне на данни, знания и практики. Държавите членки запазват своята компетентност за вземане на решение дали да се включат на доброволна основа в допълнителни дейности за възприемане на добрия опит в области, различни от посочените в буква а), подточки i) - iv).
2. Мрежата въвежда механизъм за докладване във връзка с всички инициативи, изброени в параграф 1. Членовете на Мрежата докладват ежегодно на управителния съвет в рамките на прилагането на този механизъм.
Член 5
Сътрудничество
Мрежата поставя началото на сътрудничество със съответните заинтересовани страни на пазара на труда, включително с останалите доставчици на услуги в областта на заетостта, и когато е целесъобразно - със социалните партньори, с организациите, представляващи безработни лица или уязвими групи, с неправителствените организации, работещи в областта на заетостта, с регионалните и местните органи, с Европейската мрежа за разработване на политики за професионално ориентиране през целия живот и с частните служби по заетостта, като ги включва в съответните дейности и заседания на Мрежата и обменя с тях информация и данни.
Член 6
Работа на Мрежата
1. Мрежата се управлява от управителен съвет. Всяка държава членка определя в управителния съвет по един член и един заместник-член от висшето ръководство на своите съответни ПСЗ. Комисията също назначава един член и един заместник-член в управителния съвет. Заместник-членовете в управителния съвет заместват съответните членове всеки път, когато това е необходимо.
Комитетът по заетостта определя, измежду членовете си и съгласно процедурния си правилник, един представител, който има статут на наблюдател в управителния съвет, което не включва участие на заседанията на управителния съвет в ограничен състав. Управителният съвет може да заседава в ограничен състав с участието на един член от държава членка и един член от Комисията, освен по въпроси от дневния ред, свързани с годишната работна програма. В процедурния правилник на управителния съвет се установяват допълнителни подробни правила относно провеждането на заседания в ограничен състав.
2. Управителният съвет назначава председател и двама заместник-председатели измежду членовете си, определени от държава членка. Председателят представлява Мрежата. При необходимост председателят се замества от заместник-председател.
3. Управителният съвет приема с единодушно решение своя процедурен правилник. Посоченият процедурен правилник съдържа, наред с другото, правилата за вземане на решения от управителния съвет, разпоредбите за назначаването и мандата на председателя и заместник-председателите на управителния съвет.
4. Управителният съвет приема с мнозинство:
а)
годишната работна програма на Мрежата, включително създаването на работни групи и определянето на езиковия режим на заседанията на Мрежата;
б)
техническата рамка за извършване на сравнителния анализ и дейностите за взаимно обучение като част от годишната работна програма на Мрежата, която включва методиката за възприемане на добрия опит въз основа на показателите за сравнителен анализ, съдържащи се в приложението към настоящото решение, с цел съпоставяне на резултатите от работата на ПСЗ, контекстуалните променливи, изискванията за предоставяне на данни и инструментите за учене от интегрираната програма за взаимно обучение;
в)
годишния доклад на Мрежата. Този доклад се изпраща на Европейския парламент и на Съвета и се публикува.
5. Управителният съвет се подпомага от секретариат, осигурен и установен в рамките на Комисията. Секретариатът подготвя заседанията на управителния съвет, годишната работна програма и годишния доклад на Мрежата, като си сътрудничи с председателя и заместник-председателите. Секретариатът работи в тясно сътрудничество със секретариата на Комитета по заетостта.
Член 7
Финансова подкрепа за насърчителните мерки по настоящото решение
Общият размер на ресурсите, отделени за изпълнението на настоящото решение, се определя в рамките на раздел PROGRESS/заетост на EaSI, като годишните бюджетни кредити се разрешават от Европейския парламент и от Съвета в границите на финансовата рамка.
Член 8
Изменение на приложението относно показателите за сравнителен анализ
На Комисията се предоставя правомощието да приема делегирани актове в съответствие с член 9 за изменение на приложението, съдържащо показателите за сравнителен анализ.
Член 9
Упражняване на делегирането
1. Правомощието да приема делегирани актове се предоставя на Комисията при спазване на предвидените в настоящия член условия.
2. Делегирането на правомощия, посочено в член 8, се предоставя на Комисията от 17 юни 2014 г. до 31 декември 2020 г.
3. Делегирането на правомощия, посочено в член 8, може да бъде оттеглено по всяко време от Европейския парламент или от Съвета. С решението за оттегляне се прекратява посоченото в него делегиране на правомощия. То поражда действие в деня след публикуването на решението в Официален вестник на Европейския съюз или на по-късна, посочена в решението дата. То не засяга действителността на делегираните актове, които вече са в сила.
4. Веднага след като приеме делегиран акт, Комисията нотифицира акта едновременно на Европейския парламент и на Съвета.
5. Делегиран акт, приет съгласно член 8, влиза в сила единствено ако нито Европейският парламент, нито Съветът не са представили възражения в срок от два месеца след нотифицирането на акта на Европейския парламент и Съвета или ако преди изтичането на този срок и Европейският парламент, и Съветът са уведомили Комисията, че няма да представят възражения. Този срок се удължава с два месеца по инициатива на Европейския парламент или на Съвета.
Член 10
Преглед
До 18 юни 2017 г. Комисията представя доклад за прилагането на настоящото решение на Европейския парламент, Съвета, Европейския икономически и социален комитет и Комитета на регионите. В доклада се прави по-специално оценка на това до каква степен Мрежата е допринесла за постигането на целите, определени в член 3, и дали е изпълнила своите задачи. Освен това в доклада се прави оценка на начина, по който е разработен и приложен от Мрежата сравнителният анализ в областите, посочени в член 4, параграф 1, буква а), подточки i) - iv).
Член 11
Влизане в сила
Настоящото решение влиза в сила на двадесетия ден след публикуването му в Официален вестник на Европейския съюз.
Член 12
Адресати
Адресати на настоящото решение са държавите членки.
Съставено в Брюксел на 15 май 2014 година.
DECISION No 573/2014/EU OF THE EUROPEAN PARLIAMENT AND OF THE COUNCIL
of 15 May 2014
on enhanced cooperation between Public Employment Services (PES)
(Text with EEA relevance)
THE EUROPEAN PARLIAMENT AND THE COUNCIL OF THE EUROPEAN UNION,
Having regard to the Treaty on the Functioning of the European Union, and in particular Article 149 thereof,
Having regard to the proposal from the European Commission,
After transmission of the draft legislative act to the national parliaments,
Having regard to the opinion of the European Economic and Social Committee (1),
Having regard to the opinion of the Committee of the Regions,
Acting in accordance with the ordinary legislative procedure (2),
Whereas:
(1)
In its conclusions of 17 June 2010, the European Council adopted the Europe 2020 Strategy for jobs and smart, sustainable and inclusive growth (‘Europe 2020’). The European Council called for the mobilisation of all Union instruments and policies to support the achievement of the common objectives and invited the Member States to take enhanced coordinated action. Public Employment Services (PES) play a central role in contributing to the achievement of the Europe 2020 employment rate headline target of 75 % for women and men aged between 20 and 64 by 2020, in particular by decreasing youth unemployment.
(2)
Article 45 of the Treaty on the Functioning of the European Union (‘Treaty’) lays down the freedom of movement for workers within the Union, while Article 46 thereof sets out the measures to bring about this freedom, in particular by ensuring close cooperation between the public employment services. A network of PES established under this Decision (‘the Network’) should, in addition to the general aspects of geographical mobility, cover a wide range of objectives and initiatives by way of incentive measures designed to improve cooperation between Member States in the field of employment.
(3)
This Decision should aim to encourage cooperation between Member States within the areas of PES responsibility. It formalises and strengthens the informal cooperation between the PES via the current European Network of Heads of PES, in which all Member States have agreed to participate. The full potential value of the Network resides in the continued participation of all Member States. That participation should be notified to the Secretariat of the Network.
(4)
In accordance with Article 148(4) of the Treaty, by Decision 2010/707/EU (3) the Council adopted guidelines for the employment policies of the Member States, which have been maintained for the years 2011-13. Those integrated guidelines provide guidance to the Member States on defining their national reform programmes and on implementing reforms. The integrated guidelines form the basis for country-specific recommendations that the Council addresses to the Member States under that Article. In recent years, those recommendations have included specific recommendations on the functioning and capacity of PES and on the effectiveness of active labour market policies in Member States.
(5)
The country-specific recommendations would benefit from being further supported by an enhanced evidence-based feedback on the success of policy implementation and cooperation between the PES of Member States. To this end, the Network should carry out concrete initiatives such as common evidence-based benchmarking systems, corresponding mutual learning activities, mutual assistance between the Network members and the implementation of strategic actions for the modernisation of PES. The specific knowledge of the Network and its individual members should also be used to provide, at the request of the European Parliament, the Council, the Commission or the Employment Committee (EMCO), evidence for the development of employment policies.
(6)
Greater and more focused cooperation between the PES should lead to an improved sharing of best practices. The Network should link findings based on benchmarking and mutual learning activities in a way that allows the development of a systematic, dynamic and integrated benchlearning process.
(7)
The Network should work in close cooperation with EMCO, pursuant to Article 150 of the Treaty, and should contribute to EMCO's work by providing factual evidence and reports on policies implemented by the PES. Contributions from the Network to the European Parliament should be channelled through the Secretariat, and those to the Council should be channelled through EMCO, without any modification and, where appropriate, together with comments. In particular, the combined knowledge of the Network on the delivery aspects of employment policies and the comparative analyses of PES could assist policy decision-makers, at both Union and national level, in assessing and designing employment policies.
(8)
The Network, within the areas of PES responsibility, should contribute to the implementation of policy initiatives in the field of employment such as the Council Recommendation of 22 April 2013 on establishing a Youth Guarantee (4). The Network should also support initiatives aimed at better skills matching, decent and sustainable work, enhanced voluntary labour mobility and facilitating the transition from education and training to work, including through support for the provision of guidance and the enhanced transparency of skills and qualifications. The activities of the Network should address the evaluation and assessment of active labour market policies, including those targeting vulnerable social groups and social exclusion.
(9)
The Network should reinforce cooperation between its members, develop joint initiatives aimed at exchanges of information and best practices in all areas covered by PES, comparative analyses and advice, as well as the promotion of innovative approaches to the delivery of employment services. By establishing the Network, an inclusive, evidence-based and performance-oriented comparison of all PES will be possible, leading to the identification of best practices in the areas of PES services. Those results should contribute to a better design and delivery of employment services within their specific responsibilities. The initiatives of the Network should improve the effectiveness of PES and allow for more efficient public spending. The Network should also cooperate with other providers of employment services.
(10)
In its annual work programme, the Network should define the technical details of the PES benchmarking and the related mutual learning exercise, in particular the benchlearning methodology, on the basis of the benchmarking indicators as set out in the Annex to this Decision to assess the performance of PES, the context variables, the data delivery requirements, and the learning instruments of the integrated mutual learning programme. The benchmarking areas should be defined in this Decision. Member States remain competent to decide whether to engage on a voluntary basis in additional benchlearning exercises in other areas.
(11)
The power to adopt acts in accordance with Article 290 of the Treaty should be delegated to the Commission in respect of amending the Annex on benchmarking indicators. It is of particular importance that the Commission carry out appropriate consultations during its preparatory work, including at expert level, in particular with PES experts. The Commission, when preparing and drawing-up delegated acts, should ensure a simultaneous, timely and appropriate transmission of relevant documents to the European Parliament and to the Council.
(12)
Due to the variety of PES models, tasks and forms of service delivery, it is up to Member States to nominate, from the senior management of the PES, one member and one alternate member for the Board of the Network (‘the Board’). Where applicable, the member or the alternate member should represent, on the Board, other PES from his or her Member State. Where it is not possible, for constitutional reasons, for a Member State to nominate only one PES, the relevant PES should be identified, keeping their number to a minimum and without changing the rule that one Member State equals one vote on the Board. The members of the Board should make every effort to ensure that the opinions and experiences of local and regional authorities are incorporated into the Network's activities, and that such authorities are kept informed of those activities. The members of the Board should have the authority to take decisions on behalf of their PES. In order to ensure the involvement of all PES in the Network, activities should be open to the participation of PES from all levels.
(13)
In order to ensure that the common tasks of PES are closely matched to the actual situation on the labour market, the Network should have the most up-to-date unemployment figures at NUTS 3 level.
(14)
The Network should build on the experience of and replace the existing informal advisory group of the European Network of Heads of PES that the Commission has supported since 1997, the views of which have been taken into account in this Decision. The key areas for action identified by that advisory group in its paper entitled ‘PES Strategy 2020’ should contribute to the modernisation and the strengthening of PES.
(15)
The Network should provide mutual assistance to the benefit of its members and should help its members to support each other in the modernisation of organisational structures and service delivery by enhancing cooperation, in particular the transfer of knowledge, study visits and staff exchanges.
(16)
The Network and its initiatives should be funded through the PROGRESS/employment section of the European Union Programme for Employment and Social Innovation' (‘EaSI’) established by Regulation (EU) No 1296/2013 of the European Parliament and of the Council (5), within the appropriations set by the European Parliament and the Council.
(17)
For projects developed by the Network or identified in the mutual learning activities and then implemented in the individual PES, Member States should have access to funding from the European Social Fund (ESF), the Regional Development Fund (ERDF) and ‘Horizon 2020’, the Union's Framework Programme for Research and Innovation (2014-20) established by Regulation (EU) No 1291/2013 of the European Parliament and of the Council (6).
(18)
The Network should ensure that it complements and does not replace nor duplicate actions undertaken as part of the European Employment Strategy within the meaning of Title IX of the Treaty, in particular those of EMCO and its tools such as the Joint Assessment Framework (JAF), as well as the Mutual Learning Programme. Furthermore, in order for synergies to be made, the Commission should ensure that the Secretariat of the Network cooperates closely with that of EMCO.
(19)
This Decision respects the fundamental rights and observes the principles recognised by the Charter of Fundamental Rights of the European Union (‘the Charter’). In particular, this Decision seeks to ensure full respect for the right of access to free placement services and to promote the application of Article 29 of the Charter,
HAVE ADOPTED THIS DECISION:
Article 1
Establishment of the Network
A Union-wide network of Public Employment Services (PES) is hereby established for the period from 17 June 2014 to 31 December 2020 (‘the Network’). The Network shall carry out the initiatives laid down in Article 4.
The Network shall be composed of:
(a)
the PES as nominated by the Member States;
(b)
the Commission.
EMCO shall have an observer status.
Member States with subnational autonomous PES shall ensure their adequate representation in the specific initiatives of the Network.
Article 2
Definition of benchlearning
For the purposes of this Decision and the activities of the Network, ‘benchlearning’ means the process of creating a systematic and integrated link between benchmarking and mutual learning activities, that consists of identifying good performances through indicator-based benchmarking systems, including data collection, data validation, data consolidation and assessments, with appropriate methodology, and of using findings for tangible and evidence-informed mutual learning activities, including good or best practice models.
Article 3
Objectives
The aim of this Decision is to encourage cooperation between Member States through the Network in the field of employment, within the areas of PES responsibility, in order to contribute to ‘Europe 2020’ and to the implementation of relevant Union policies, thereby supporting:
(a)
the most vulnerable social groups with high unemployment rates, especially older workers and young persons not in employment, education or training (‘NEETs’);
(b)
decent and sustainable work;
(c)
the better functioning of the labour markets in the EU;
(d)
the identification of skills shortages and the provision of information on their extent and location, as well as the better matching of the skills of job-seekers with the needs of employers;
(e)
the better integration of labour markets;
(f)
increased voluntary geographical and occupational mobility on a fair basis to meet specific labour market needs;
(g)
the integration of persons excluded from the labour market as part of the combat against social exclusion;
(h)
the evaluation and assessment of active labour market initiatives and their effective and efficient implementation.
Article 4
Initiatives of the Network
1. Within the areas of PES responsibility, the Network shall, in particular, carry out the following initiatives:
(a)
the development and implementation of Union-wide, evidence-based benchlearning among PES to compare, with appropriate methodology, the performance of their activities in the following areas:
(i)
contribution to reducing unemployment for all age groups and for vulnerable groups;
(ii)
contribution to reducing the duration of unemployment and reducing inactivity, so as to address long-term and structural unemployment, as well as social exclusion;
(iii)
filling of vacancies (including through voluntary labour mobility);
(iv)
customer satisfaction with PES services;
(b)
the provision of mutual assistance, either in the form of peer-to-peer or group activities, through cooperation, exchanges of information, experiences and staff between the members of the Network, including support for the implementation of PES-related country-specific recommendations issued by the Council upon request by the Member State or the PES concerned;
(c)
contribute to modernising and strengthening PES in key areas, in line with the employment and social objectives of Europe 2020;
(d)
prepare reports at the request of the European Parliament, the Council or the Commission, or on its own initiative;
(e)
contribute to the implementation of relevant policy initiatives;
(f)
adopt and implement its annual work programme setting out its working methods, deliverables and the details related to the implementation of benchlearning;
(g)
promote and share best practices on the identification of NEETs and on the development of initiatives to ensure those young people gain the skills necessary to enter and remain in the labour market.
As regards the initiative laid down in point (a) of the first subparagraph, the benchmarking shall use the indicators set out in the Annex. The Network shall also participate actively in the implementation of these activities by sharing data, knowledge and practices. Member States shall remain competent to decide whether to engage on a voluntary basis in additional benchlearning exercises in areas other than those listed in points (i) to (iv) of point (a).
2. The Network shall establish a reporting mechanism in relation to the initiatives listed in paragraph 1. In application of that mechanism, the members of the Network shall report annually to the Board.
Article 5
Cooperation
The Network shall initiate cooperation with relevant labour market stakeholders including other providers of employment services, and, where appropriate, social partners, organisations representing unemployed persons or vulnerable groups, NGOs working in the field of employment, regional and local authorities, the European Lifelong Guidance Policy Network and private employment services, by involving them in relevant activities and meetings of the Network and by exchanging information and data with them.
Article 6
Functioning of the Network
1. The Network shall be governed by a Board. Member States shall nominate onto the Board one member and one alternate member, from the senior management of their respective PES. The Commission shall also appoint one member and one alternate member of the Board. Alternate members of the Board shall replace their members whenever necessary.
EMCO shall nominate, from its members and in accordance with its Rules of Procedure, one representative who will have observer status on the Board, with the exception of the restricted sessions of the Board. The Board shall be able to meet in restricted sessions, with the participation of one member per Member State and one member from the Commission, except for agenda points concerning the annual work programme. The Rules of Procedure of the Board shall provide further detailed rules on the holding of restricted sessions.
2. The Board shall appoint a Chair and two Vice-Chairs from among its members nominated by a Member State. The Chair shall represent the Network. A Vice-Chair shall replace the Chair whenever necessary.
3. The Board shall adopt its Rules of Procedure by unanimous decision. Those Rules of Procedure shall contain, inter alia, the decision-making arrangements of the Board, and the provisions on the appointment and terms of office of the Chair and Vice-Chairs of the Board.
4. The Board shall adopt by majority decision:
(a)
the annual work programme of the Network, including the setting up of working groups and the language arrangements of the meetings of the Network;
(b)
the technical framework for the delivery of the benchmarking and mutual learning activities, as part of the annual work programme of the Network, including the benchlearning methodology on the basis of the benchmarking indicators as set out in the Annex to this Decision to compare PES performance, the context variables, the data delivery requirements, and the learning instruments of the integrated mutual learning programme;
(c)
the annual report of the Network. That report shall be sent to the European Parliament and to the Council, and shall be published.
5. The Board shall be assisted by a Secretariat provided by and based within the Commission. The Secretariat, in cooperation with the Chair and Vice-Chairs, shall prepare the Board meetings, the annual work programme and the annual report of the Network. The Secretariat shall closely cooperate with the EMCO Secretariat.
Article 7
Financial support for this incentive measure
The global resources for the implementation of this Decision shall be established within the PROGRESS/employment section of EaSI, the annual appropriations of which shall be authorised by the European Parliament and by the Council within the limits of the financial framework.
Article 8
Amendment of the Annex on benchmarking indicators
The Commission shall be empowered to adopt delegated acts in accordance with Article 9 to amend the Annex laying down the benchmarking indicators.
Article 9
Exercise of the delegation
1. The power to adopt delegated acts is conferred on the Commission subject to the conditions laid down in this Article.
2. The delegation of power referred to in Article 8 shall be conferred on the Commission from 17 June 2014 until 31 December 2020.
3. The delegation of power referred to in Article 8 may be revoked at any time by the European Parliament or by the Council. A decision to revoke shall put an end to the delegation of the power specified in that decision. It shall take effect the day following the publication of the decision in the Official Journal of the European Union or at a later date specified therein. It shall not affect the validity of any delegated acts already in force.
4. As soon as it adopts a delegated act, the Commission shall notify it simultaneously to the European Parliament and to the Council.
5. A delegated act adopted pursuant to Article 8 shall enter into force only if no objection has been expressed either by the European Parliament or the Council within a period of two months of notification of that act to the European Parliament and the Council or if, before the expiry of that period, the European Parliament and the Council have both informed the Commission that they will not object. That period shall be extended by two months at the initiative of the European Parliament or of the Council.
Article 10
Review
By 18 June 2017, the Commission shall submit a report on the application of this Decision to the European Parliament, the Council, the European Economic and Social Committee and the Committee of the Regions. The report shall, in particular, assess to what extent the Network has contributed to the achievement of the objectives set out in Article 3 and whether it has fulfilled its tasks. It shall also assess how benchmarking in the areas referred to in points (a)(i) to (iv) of Article 4(1) has been developed and implemented by the Network.
Article 11
Entry into force
This Decision shall enter into force on the twentieth day following that of its publication in the Official Journal of the European Union.
Article 12
Addressees
This Decision is addressed to the Member States.
Done at Brussels, 15 May 2014.